
33 lentelė. 11 Architektūros ir teritorijų planavimo programos priemonės

	11-3-1-1-2 Priemonė. Detaliųjų, specialiųjų planų, žemės sklypų formavimo ir pertvarkymo projektų, kadastrinių matavimų, topografijų, koncepcijų, vizualizacijų rengimas

	Numatoma formuoti žemės sklypus prie Savivaldybei nuosavybės teise priklausančių gatvių ir kelių, statinių, inžinerinių komunikacijų, skverų, miesto ir miestelių parkų, kapinių, hidrotechnikos statinių ir kitų objektų, kurių eksploatavimui, statybai ar rekonstrukcijai reikalingi žemės sklypai, rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis, topografines nuotraukas. Taip pat planuojama rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus.
2026 m. numatoma baigti rengti šiuos detaliuosius planus:
– Žemės sklypo Tiekėjų g. 34, Kretingos m. detaliojo plano koregavimo ar keitimo parengimo ir žemės sklypų kadastrinių matavimų bylų parengimas;
– Teritorijos tarp Savanorių g. ir Šiauliai–Palanga kelio, Kretingos m., detaliojo plano sprendinių koregavimas ir žemės sklypų kadastrinių matavimų bylų parengimas.
      
2026 m. planuojama baigti rengti specialųjį planą:
– Šilumos ūkio specialusis planas.

2026 m. planuojama pradėti rengti šiuos specialiuosius planus:
– Vandens tiekimo ir nuotekų tvarkymo infrastruktūros specialusis planas;
– Vietinės reikšmės kelių schemos atnaujinimas, specialusis planas;
– Kretingos rajono savivaldybės teritorijos paviršinių (lietaus) nuotekų tinklų plėtros specialusis planas.

2026-2027 m. planuojama pradėti rengti, keisti ir/ar koreguoti detaliuosius planus:
– Salantų m. pietrytinės dalies, Kretingos r., 15 ha teritorijos detalusis planas;
– Teritorijos Knygnešių g., Kretingos m., kvartalo detalusis planas.

2028 m. planuojama pradėti rengti detalųjį planą:
– Žemės sklypo suformavimas Kretingos m. būsimam  Kretingos priešgaisrinės gelbėjimo tarnybos pastatui eksploatuoti detaliojo plano ir žemės sklypų kadastrinių matavimų bylų parengimas.
Taip pat lėšos numatomos nuomojamų valstybinės žemės sklypų individualaus turto vertinimui atlikti.

	11-3-1-1-8 Priemonė. Žemės įsigijimas ir paėmimas visuomenės poreikiams

	Reikalingos žemės paėmimo visuomenės poreikiams procedūros:
– Kretingos m. ir Padvarių k. gatvės įrengimui, sujungiant Kretingos m., Grafų Tiškevičių g., su Padvarių k., Šermukšnių g. ir Sodų g.;
– Kretingos m., Tolių g. KT8038 ir Andulių g. KT1451  (privažiuojamasis kelias prie Kretingos nuo kelio 2212 Klaipėda–Triušiai–Kretinga), Žalgirio sen., gatvės įrengimui. 

	11-3-1-1-10 Priemonė. Kretingos rajono ir Kretingos miesto bendrojo plano atnaujinimas

	[bookmark: n_17]2026–2028 m. numatomos lėšos už Kretingos rajono savivaldybės teritorijos ir jos dalies – Kretingos miesto bendrojo plano keitimo (patvirtinto Kretingos rajono savivaldybės tarybos 2021–05–13 sprendimu Nr. T2-178) sprendinių koregavimą.

	11-4-2-3-8 Priemonė. Savivaldybėms priskirtos ir perduotos valstybinės žemės miestų ir miestelių administracinėse ribose valdymo, naudojimo ir disponavimo ja patikėjimo teise užtikrinimas  

	Įgyvendinant priemonę vykdomas Savivaldybėms priskirtos ir perduotos valstybinės žemės miestų ir miestelių administracinėse ribose valdymo, naudojimo ir disponavimo ja patikėjimo teise užtikrinimas. Lėšos planuojamos dviejų etatų išlaikymui.

	11-4-2-3-22 Priemonė. Savivaldybės erdvinių duomenų rinkinio tvarkymo funkcijai atlikti

	Planuojamos valstybės biudžeto specialiųjų tikslinių dotacijų, skiriamų savivaldybių biudžetams Lietuvos Respublikos aplinkos ministerijos kuruojami valstybinei (valstybės perduotai savivaldybėms) savivaldybės erdvinių duomenų rinkinio tvarkymo funkcijai atlikti – savivaldybėms priskirtiems geodezijos ir kartografijos darbams (savivaldybių erdvinių duomenų rinkiniams tvarkyti) organizuoti ir vykdyti.

